MAMIT-AH ZIRNA KAWNGA HMASAWNNA TUR SAWIHO,"1297/2024-2025 Mamit 24th July, 2024 : Vawiin khan Mamit District chhungah zirna kawnga hmasawnna kan neih theih nan District Education Committee chu an chairman Pu Jacob Lalawmpuia, District Bawrhsap ni bawk hovin Taitesena Buk, DC Office-ah an thukhawm. Pu Jacob Lalawmpuia, District Bawrhsap chuan kan District-in zirna kawnga hma kan sawn theihna turin Sawrkar chuan nasa taka hma la-in theihtawp a chhuah a, chutihlaiin khawi emaw laia a nihna tur anga hnathawh loh emaw tih loh tlemte avangin a District anga hmai a balh theih thu a sawi, chuvangin zirna kawnga thawktu leh a nawrkal theitu kan ni vek a ni tih inhria a, theihtawpchhuah tlang vek turin kalkhawmte a sawm a ni. Pu Laldingliana, District Project Coordinator, Mamit District chuan District chhunga zirna kawnga hmalakna hrang hrangte a lem nena tarlanna leh sawifiahna a nei a. Mamit District chhungah Zirna In (Sawrkar Schools) 296, zirlai naupang 20142 leh zirtirtu 1739 an awm mek a, Private School - 52 a awm thu tarlan a ni bawk. Aspirational District kan nihna anga School tina hmasawnna hna hrang hrangte thlirho niin, hmachhawp la awmte enho a ni bawk. Vawiin thutkhawmah hian Mamit District chhunga awm tur zirtirtu hmundanga Attach chungchangte, Aikal lak tihtawp chungchangte leh PMJVK hnuaia Sport Complex W.Phaileng leh Mamit Luangpawla sak mekte chu State Sport Council te biakrawn a, zirna kawnga hmasawnna atana hman tangkai tel dan zawn nise committee hian a ti a, hmasawnna tha zawk a awm theih na'n rawtna hrang hrangte chhawpchhuaha sawiho zui a ni Vawiin Meeting-ah hian District Education Committee members te bakah sawmbikte an tel a ni. Attachment Loading attachment...",Dated: 24 th Jul 24 4:44 PM,https://dipr.mizoram.gov.in/post/mamit-ah-zirna-kawnga-hmasawnna-tur-sawiho